ການສູ້ລົບກັນ ລະເບີດຂຶ້ນ ໃນບາງເຂດ ຂອງຊີເຣຍ (ເບິ່ງວີດີໂອ)
ມີລາຍງານວ່າ ການຢຸດຍິງໃນຊີເຣຍ ເລີ່ມມີບັນຫາ ໂດຍມີການສູ້ລົບກັນ ລະເບີດຂຶ້ນ ຢູ່ໃນບາງເຂດຂອງປະເທດ
ມີຮ່ອງຮອຍບາງຢ່າງສະແດງໃຫ້ເຫັນວ່າການຢຸດຍິງທີ່ໄດ້ຮັບການໄກ່ເກ່ຍໂດຍອົງການສະ ຫະປະຊາຊາດໃນປະເທດຊີເຣຍ ເລີ່ມຈະແຕກຫັກລົງແລ້ວ ພວກນັກເຄື່ອນໄຫວສອງກຸ່ມໃນຊີເຣຍລາຍງານວ່າ ໄດ້ເກີດການປະທະກັນ ລະຫວ່າງທະ ຫານລັດຖະບານຊີເຣຍ ແລະກຳລັງຂອງພວກກະບົດ ໃກ້ໆຊາຍແດນເທີກີ ໃນວັນສຸກມື້ນີ້ ມີລາຍງານວ່າ ການສູ້ລົບກັນຈຳນວນນຶ່ງ ແມ່ນຢູ່ໃນຂັ້ນໜັກໜ່ວງ ອົງການສິ້ງຊອມສິດທິມະນຸດໃນຊີເຣຍທີ່ມີສຳນັກງານຢູ່ປະເທດອັງກິດກ່າວວ່າ ລັດຖະບານ ຊີເຣຍ ໄດ້ສົ່ງລົດຖັງ ໄປຍັງບ້ານ Khirbet el-Joz ທີ່ຕັ້ງຢູ່ໃນພາກຕາເວັນຕົກສຽງເໜືອ ຂອງປະເທດ ກ່ອນທີ່ສຽງປືນລະເບີດຂຶ້ນ ໃນອີກດ້ານນຶ່ງນັ້ນ ຄະນະກຳມະການປະສານ ງານທ້ອງຖິ່ນໄດ້ລາຍງານໃຫ້ຊາບກ່ຽວກັບການເຄື່ອນໄຫວຂອງລົດຖັງແລະການສູ້ລົບກັນ ຢ່າງໜັກໃກ້ໆບ້ານ Khirbet el-Joz ເຖິງແມ່ນໄດ້ມີລາຍງານ ກ່ຽວກັບການສູ້ລົບກັນກໍຕາມ ແຕ່ພວກນັກເຄື່ອນໄຫວ ກ່າວວ່າ ເປັນທີ່ປາກົດວ່າການຢຸດຍິງຍັງໄດ້ຮັບການເຄົາລົບຢູ່ໃນເຂດອື່ນໆຂອງປະເທດທັງໆທີ່ລັດ ຖະບານຍັງບໍ່ທັນຖອນລົດຖັງແລະກຳລັງທະຫານຂອງຕົນອອກໄປຈາກຫຼາຍໆເຂດທີ່ມີປະ ຊາຊົນອາໄສຢູ່ທີ່ສຳຄັນໆ ກຳລັງຂອງພວກຝ່າຍຄ້ານຊີເຣຍ ໄດ້ຮຽກຮ້ອງໃຫ້ທຳການປະທ້ວງ ໃນຂອບເຂດທີ່ກວ້າງ ຂວາງຂຶ້ນໃນວັນສຸກມື້ນີ້ ເພື່ອທົດສອບເບິ່ງການຕັດສິນໃຈຂອງລັດຖະບານຊີເຣຍທີ່ຈະປະ ຕິບັດຕາມຂໍ້ຕົກລົງຢຸດຍິງ ການຢຸດຍິງເລີມມີຜົນບັງຄັບໃຊ້ແຕ່ເວລາ 6 ໂມງເຊົ້າ ຕາມເວລາທ້ອງຖິ່ນໃນວັນພະຫັດ ວານນີ້ ເຖິງແມ່ນວ່າພວກນັກເຄື່ອນໄຫວໄດ້ກ່າວຫາອຳນາດການປົກຄອງຂອງຊີເຣຍວ່າ ໄດ້ສັງຫານພົນລະເຮືອນຢ່າງນ້ອຍ 3 ຄົນ ຫຼັງຈາກເສັ້ນຕາຍ ຂອງການຢຸດຍິງ ຜ່ານໄປ ແລ້ວ ຕໍ່ມາໃນວັນພະຫັດວານນີ້ ທ່ານ Kofi Annan ທູດພິເສດຂອງອົງການສະຫະປະຊາຊາດ ແລະສັນນິບາດອາຣັບ ໄດ້ເຕືອນສະພາຄວາມໝັ້ນຄົງອົງການສະຫະປະຊາຊາດວ່າ ຊີເຣຍ ຍັງບໍ່ທັນບໍ່ປະຕິບັດໂດຍເຕັມ ຕາມເງື່ອນໄຂຂອງແຜນການສັນຕິພາບ ແຕ່ແນວໃດກໍຕາມ ທ່ານ Annan ເວົ້າວ່າທ່ານໄດ້ຮັບກຳລັງໃຈຈາກລາຍງານຕ່າງໆທີ່ວ່າການຢຸດຍິງຍັງໄດ້ຮັບ ການເຄົາລົບຢູ່ຕໍ່ມາ ບັນດາປະເທດຕາເວັນຕົກໄດ້ກົດດັນໃຫ້ສະພາຄວາມໝັ້ນຄົງສະຫະປະຊາຊາດສົ່ງຄະນະ ສັງເກດການສອງຈຸໄປຍັງຊີເຣຍ ເພື່ອຕິດຕາມເບິ່ງການຈັດຕັ້ງປະຕິບັດ ກ່ຽວກັບການຢຸດ ຍິງ ຮ່າງມະຕິສະບັບດັ່ງກ່າວນີ້ຮຽກຮ້ອງໃຫ້ຊີເຣຍໃຫ້ສິດໂດຍເຕັມແກ່ພວກນັກສັງເກດ ການໃນການເດີນທາງໄປມາທົ່ວປະເທດ ແລະນອກນັ້ນ ຍັງທວງໃຫ້ຊີເຣຍຖອນທະຫານ ແລະອາວຸດໜັກອອກຈາກເຂດທີ່ມີປະຊາຊົນອາໄສຢູ່